বেটন উৎসব
বেটন উৎসব বসনিয়া ও হার্জেগোভিনায় অনুষ্ঠিত একটি আন্তর্জাতিক ত্রিমাত্রিক পথ শিল্প উৎসব। প্রতি বছর সারায়েভোতে, জুলাই মাসে পাঁচ দিন ব্যাপী অনুষ্ঠিত হয়। সারা বিশ্ব থেকে আন্তর্জাতিক পথ-শিল্পীরা অংশ নেয়। ২০১২ সালে সারায়েভোর চারুকলা অ্যাসোসিয়েশন প্রগ্রেস অ্যাকাডেমি অফ ফাইন আর্টস-এর সহযোগিতায় উৎসবের সূচনা হয়েছিল। ত্রিমাত্রিক পথ শিল্প বা মূলত চিত্রাংকন প্রদর্শনের পাশাপাশি, বেটন মিউজিক স্টেজও আয়োজন করে যা উৎসবের সময়ে কনসার্ট এবং ওপেন-এয়ার পার্টির আয়োজন করে। এটি দক্ষিণ-পূর্ব ইউরোপের একমাত্র ত্রিমাত্রিক পথ শিল্প উৎসব। অনেক বিখ্যাত পথ-শিল্পী যেমন ভেরা বুগাটি, জিওভানা লা পিয়েত্রা, টনি কুবোলিকুইডো, ম্যানুয়েল বাস্তান্তে উৎসবে অংশ নিয়েছেন।